## Pravilnik o legitimaciji veterinarskog inspektora

### NN 13/1991 (21.3.1991.), Pravilnik o legitimaciji veterinarskog inspektora

# MINISTARSTVO POLJOPRIVREDE I ŠUMARSTVA

Na temelju članka 123. stavka 2. Zakona o upravi ("Narodne novine",
br. 16/78, 50/78, 29/85, 48/85, 41/90 i 47/90), a u svezi s člankom 14.
stavkom 1. Zakona o ustrojstvu republičke uprave ("Narodne novine".
br. 41/90 i 59/90) ministar poljoprivrede i šumarstva donosi

## PRAVILNIK

### o legitimaciji veterinarskog inspektora

Članak 1.

Svojstvo veterinarskog inspektora odnosno ovlaštenog veterinarskog inspektora
(u daljem tekstu: inspektor) utvrđuje se posebnom legitimacijom (u daljem
tekstu: legitimacija).

Članak 2.

Legitimaciju izdaje :

- za republičkog inspektora, Ministarstvo poljoprivrede i šumarstva;

- za općinskog inspektora, općinski organ uprave nadležan za poslove
veterinarstva;

- za ovlaštenog veterinarskog inspektora u veterinarskoj stanici, općinski
organ uprave nadležan za poslove veterinarstva.

Članak 3.

Obrazac legitimacije s odgovarajućim sadržajem tiskan je uz ovaj pravilnik
i čini njegov sastavni dio.

Veličina legitimacije je 95 x 65 mm.

Korice legitimacije su polutvrde i s vanjske strane presvučene kožom
svijetloplave boje.

Članak 4

Legitimacija vrijedi od dana njezina izdavanja do prestanka ovlaštenja
za obavljanje inspekcijskih poslova.

Članak 5.

Inspektor koji je razriješen dužnosti inspektora dužan je vratiti legitimaciju
organu uprave koji ju je izdao s danom razrješenja.

Članak 6.

U slučaju nestanka legitimacije, inspektor je dužan odmah, a najkasnije
u roku tri dana od nestanka legitimacije o tome obavijestiti organ uprave
koji ju je izdao.

Članak 7.

Organ uprave koji izdaje legitimaciju vodi evidenciju o izdanim i vraćenim
legitimacijama.

Članak 8.

Zamjena legitimacija izdanih po dosadašnjim propisima izvršit će se
u roku 30 dana od dana stupanja na snagu ovoga pravilnika.

Članak 9.

Danom stupanja na snagu ovoga pravilnika prestaje važiti Pravilnik o
legitimaciji veterinarskog inspektora ("Narodne novine", br.
6/80).

Članak 10.

Ovaj pravilnik stupa na snagu osmoga dana nakon objave u "Narodnim
novinama"

Klasa: 011-02/91-01/7

Zagreb, 15. veljaće 1991.

Ministar poljoprivrede i šumarstva

**Ivan Tarnaj, dipl. ing., v. r.**

```
____________________________________
GRB REPUBLIKE
HRVATSKE

REPUBLIKA HRVATSKA

LEGITlMACIJA
VETERINARSKOG INSPEKTORA

_____________________________________
Prva strana legitimacije
(svijetloplava koža)

______________________________________

_______________________________________________
(naziv organa koji je izdao legitimaciju)

Broj:__________

LEGITIMACIJA VETERINARSKOG INSPEKTORA
_________________________________________

______________

fotografija 35 x 30

______________

                                ___________
                                (ime i prezime)

_____________________
(potpis imaoca legitimacije)

Legitimacija vrijedi do opoziva

____________________________________________
Druga strana legitimacije

_____________________________________________

OVLAŠTENJE

_________________________________ inspektor za veterinarstvo ovlašten je da u okviru svoje nadležnosti obavlja nadzor nad izvršavanjem zakona i drugih propisa od strane poduzeća, drugih pravnih osoba i pojedinaca iz oblasti veterinarstva.

Datum__________

U_______________

                                        M.P.
                                                                        ________________
                                                                        (potpis rukovodioca)

________________________________________________
Treća strana legitimacije

________________________________________________

________________________________________________
Zadnja strana legitimacije
(svijetloplava koža) prazna

```

Pravilnik, NN 13/1991-370